OpenLLM-France/wikimedia huggingface dataset:
# Criticitat

Criticitat, és l'estat del medi reactiu d'una cadena nuclear quan la reacció de cadena és auto-sostinguda (o crítica), això vol dir, quan la reactivitat és zero. En un sentit més ampli, el terme també es fa servir pels estats en els que la reactivitat és més gran que zero.

## Aplicacions

En el context d'un reactor nuclear, particularment en una planta d'energia nuclear, criticitat es refereix a la condició operativa normal d'un reactor, en la qual el combustible nuclear sosté una reacció de fissió en cadena. Un reactor assoleix la criticitat, (i és diu que és críticc) quan cada esdeveniment de fissió allibera un nombre suficient de neutrons per sostenir una sèrie de reaccions.
L'Agència Internacional d'Energia Atòmica també defineix el first criticality date com la data quan el reactor esdevé crític per primer cop. Això és una fita important en la construcció i posada en marxa d'una planta d'energia nuclear. Per exemple, a l'Índia el segon reactor de Planta de d'Energia Nuclear de Kudunkulam va esdevenir crític el 10 de juliol de 2016. A la Xina Qinshan 1, Xina la primera planta d'energia nuclear dissenyada i construïda per l'ús domèstic va aconseguir la criticitat per primera vegada el 31 d'octubre de 1991.

## Referències

* ↑ «Criticality». IAEA Safety Glossary. International Atomic Energy Agency. [Consulta: 17 febrer 2014].
* ↑ «Criticality». Glossary. US Nuclear Regulatory Commission, 11-12-2013. [Consulta: 17 febrer 2014].
* ↑ «First Criticality Date». Glossary. International Atomic Energy Agency. [Consulta: 17 febrer 2014].
* ↑ «QINSHAN-1 Status Page». Power Reactor Information System. International Atomic Energy Agency. [Consulta: 18 febrer 2014].

## Vegeu també

* Elements de criticitat tecnològica
* Massa crítica
# Pere Miret i Cerdà

Pere Miret i Cerdà (Sant Pere de Ribes, segle XIX - segle XX) fou un polític català, que fou alcalde de Sant Pere de Ribes en diverses ocasions entre 1899 i 1922. Persona interessada per la ciència, feu un acurat seguiment de la climatologia local i impulsà diversos projectes agrícoles innovadors.
Va fer un quadern entre el 1901 i el 1930 amb notes sobre el procés de producció, les inversions i les millores a les terres i al mas, amb molt detalls útils pels historiadors per conèixer aspectes sobre els quals hi ha poca informació de la vida de principis del segle XX, com els preus dels vins. Un "bolletí" el cita entre els col·laboradors d'Antoni Maria Alcover i Sureda en el Diccionari català-valencià-balear.
Sota els seus mandats i els diversos períodes que van tenir lloc entre els seus mandats es portaren a terme nombroses obres públiques i el poble prengué una clara configuració urbana després de segles de ser un agregat de nuclis dispersos. Impulsà diversos treballs de millora, com construcció de rescloses en les zones més erosionades per la riera, obertura de pous, suport a les obres públiques d'iniciativa privada del moment (enllumenat, aigua, església nova, hospital del Redós), eixamplament de la carretera de Sitges en diversos trams i d'altres. Tingué una molt nombrosa descendència.

## Referències

* ↑ «Alcaldes de Sant Pere de Ribes - Arxiu electoral de Sant Pere de Ribes». Ajuntament de Sant Pere de Ribes. [Consulta: 9 juny 2024].
* ↑ Recerques. Ariel, 1980, p. 52.
* ↑ Catalans, Institut d'Estudis. Diccionari d'economistes catalans (2a ed.). Institut d'Estudis Catalans, 2022-11-16, p. 555. ISBN 978-84-9965-678-6.
# Geert Bourgeois

Geert Albert Bourgeois (Roeselare, 6 de juliol de 1951) és un advocat i polític flamenc, membre del partit Nieuw-Vlaamse Alliantie (N-VA). Des 2014 és l'actual ministre-president de Flandes i el ministre flamenc de Política Exterior i Patrimoni Cultural.

## Carrera política

Bourgeois va entrar en política l'any 1977, quan va ser elegit membre de l'Ajuntament d'Izegem. Des de 1983 a 1994 va servir com a alderman.
El 1995 va ser elegit a la Cambra de Representants de Bèlgica. Va ser reelegit els anys 1999 i 2003, i va ocupar el càrrec fins a juliol de 2004, quan va dimitir després d'haver estat elegit pel Parlament Flamenc.
Des de juliol de 2004, Bourgeois va ser ministre flamenc d'Afers Administratius, Política Exterior, Mitjans i Turisme. El 22 de setembre de 2008 Geert Bourgeois va ser obligat a dimitir a causa de la pressió dels partits de la coalició governamental, Sociaal-Liberale Partij i Vlaamse Liberalen en Democraten, pel nul vot de confiança del partit en el govern federal de Yves Leterme i la manca de confiança en les negociacions de les Regions sobre la reforma de l'estat.
Després de les eleccions de 2009 l'N-VA va formar un govern de coalició amb els cristianodemòcrates i socialistes. Bourgeois va ser el viceministre-president i el ministre flamenc d'Afers Administratius, Govern Provincial i Local, Integració Cívica, Turisme i Perifèria Flamenca en el govern Peeters II (2009-2014).
Bourgeois, nacionalista flamenc, també va exercir de president del partit Volksunie des de 2000 a 2001. Després de la desaparició de Volksunie l'any 2001, va fundar el partit N-VA, que va presidir fins al 2004.

## Enllaços externs

* Geert Bourgeois - Lloc web oficial
# Lliga txadiana de futbol

La lliga txadiana de futbol (francès: Ligue Nationale de Football, o LINAFOOT) és la màxima competició futbolística del Txad.
El campionat nacional era disputat tradicionalment pels campions de les diverses lligues regionals. Diverses temporades el campionat nacional no es disputà i els campions regionals de Chari Baguirmi (amb la capital N'Djamena) eren considerats campions nacionals. A partir de la temporada 2014-15 es creà la lliga nacional (LINAFOOT). Aquesta primera temporada es disputà de febrer a agost, amb la participació de 12 equips.

## Equips participants temporada 2016

Els següents sis clubs van participar en la lliga el 2016:
* AS CotonTchad (N'Djamena)
* Elect-Sport FC (N'Djamena)
* Foullah Edifice FC (N'Djamena)
* Gazelle FC (N'Djamena)
* Renaissance FC (N'Djamena)
* Tourbillon FC (N'Djamena)

## Historial

Font:
* 1961-62: Renaissance FC (1)
* 1962-64: Desconegut
* 1964-65: Renaissance FC (2)
* 1965-66: Renaissance FC (3)
* 1966-71: Desconegut
* 1971-72: Yal Club (1)
* 1972-73: Yal Club (2)
* 1973-78: Desconegut
* 1978-86: No es disputà
* 1986-87: Desconegut
* 1988: Elect-Sport FC (1)
* 1989: Renaissance FC (4)
* 1990: Elect-Sport FC (2)
* 1991: Tourbillon FC (1)
* 1992: Elect-Sport FC (3)
* 1993: Postel 2000 FC (1)
* 1994: Renaissance FC Abéché (1)
* 1995: Postel 2000 FC (2)
* 1996: AS CotonTchad (1)
* 1997: Tourbillon FC (2)
* 1998: AS CotonTchad (2)
* 1999: Renaissance FC Abéché (2)
* 2000: Tourbillon FC (3)
* 2001: Tourbillon FC (4)
* 2002: Renaissance FC (5)
* 2003: Renaissance FC (6)
* 2004: Renaissance FC (7)
* 2005: Renaissance FC (8)
* 2006: Renaissance FC (9)
* 2007: Renaissance FC (10)
* 2008: Elect-Sport FC (4)
* 2009: Gazelle FC (1)
* 2010: Tourbillon FC (5)
* 2011: Foullah Edifice FC (1)
* 2012: Gazelle FC (2)
* 2013: Foullah Edifice FC (2)
* 2014: Foullah Edifice FC (3)
* 2015: Gazelle FC (3)
* 2016: Tourbillon FC (5)
* 2017: Campionat abandonat
* 2018: Elect-Sport FC (5)
* 2019: Elect-Sport FC (6)
* 2020: Gazelle FC (4)
* 2021: No es disputà
* 2022: Elect-Sport FC (7)
* 2023: AS PSI (1)

## Notes

* 1 2 3 4 5 6 7 En diverses temporades no es va disputar el playoff final pel títol i els guanyadors regionals de Chari Baguirmi (que inclou la capital N'Djaména) van ser considerats campions nacionals.
* ↑ Campionat abandonat. El guanyador regional de Chari Baguirmi (que inclou la capital N'Djaména) és considerat campió nacional.
* ↑ PSI significa Pan Sahel Initiative.

## Referències

* ↑ «League at fifa.com». Arxivat de l'original el 2016-03-04. [Consulta: 7 novembre 2019].
* ↑ «Tchad : la FIFA impose un nouveau système pour le championnat national», 13-04-2017.
* ↑ ATPE. «Tchad : La reprise du championnat national est hypothétique».
* ↑ Wamé, Baba. «Les Sao, 30 ans plus tard - Afrik-foot.com : l'actualité du football africain».
* ↑ «Tchad : championnat national de football, résultat de la semaine», 23-02-2015.
* ↑ «Chad - List of Champions». RSSSF. [Consulta: 16 agost 2019].
* ↑ Strack-Zimmermann, Benjamin. «Renaissance N'Djaména (2002)».
* ↑ «Redémarrage de la 2ème édition de Linafoot». Arxivat de l'original el 2017-03-27. [Consulta: 26 març 2017].
# Bartomeu Genovès

Bartomeu Genovès (Menorca, segle XIV) va ser un visionari i escriptor menorquí.
Nascut a l'illa de Menorca, tot i que d'altres suggereixen Mallorca. Seguidor d'Arnau de Vilanova. El 1360 va profetitzar la vinguda de l'anticrist en un opuscle anomenat Aveniment de l'Anticrist. A banda d'aquesta temàtica principal, també profetitzà que els sagraments s'acabarien i que l'Església Catòlica passaria a estar formada únicament per jueus, musulmans i altres conversos, segons l'autor a causa de la duresa dels mals cristians. Uns anys més tard es troba establert a Barcelona. El 1369, va ser empresonat per la publicació d'aquest llibre per ordre del bisbe de Barcelona Berenguer d'Erill, a requeriment de l'inquisidor Nicolau Eimeric. El llibre ser cremat per la Inquisició el mateix davant la porta de la catedral de Barcelona per ordre del mateix Eimeric. També va ser autor d'un text anomenat La Disputa que en Bartomeu Janovés de l'illa de Menorcha hach ab alguns subtils juheus.

## Referències

* 1 2 Quintana Cabanas, Josep Maria. Regionalisme i cultura catalana a Menorca (1888-1936). Barcelona: Publicacions de l'Abadia de Montserrat, 1998, p. 34.
* 1 2 Riera i Sans, Jaume «Bíblies en català no cremades per la Inquisició espanyola». Butlletí de l'Associació Bíblica de Catalunya, setembre 2013, pàg. 43.
* 1 2 «Bartomeu Genovès». Diccionari de la literatura catalana. Grup Enciclopèdia Catalana. [Consulta: 23 abril 2020].
* 1 2 Trenchs Òdena, Josep. Documents de cancelleria i de mestre racional sobre la cultura catalana medieval. Barcelona: Institut d'Estudis Catalans, 2011, p. 377.
# César Palacios Chocarro

César Palacios Chocarro (Pamplona, 19 d'octubre de 1974) és un futbolista navarrès ja retirat. Va desenvolupar la seva carrera al CA Osasuna i el CD Numancia.
# Copa d'Or de la CONCACAF de 1996

La Copa d'Or de la CONCACAF 1996 va ser la tercera edició de la Copa d'Or de la CONCACAF, el torneig més important de la CONCACAF, es va realitzar del 10 al 21 de gener de 1996 als Estats Units. La novetat d'aquesta edició va ser la invitació del Brasil (que va participar amb el seu equip sub-23), augmentant a 9 els equips participants. Es van formar 3 grups de 3 equips, classificant-se per les semifinals els primers de cada grup més el millor segon.

## Participants

* Estats Units
* Hondures
* Mèxic
* Canadà
* Guatemala
* Trinitat i Tobago
* El Salvador
* Saint Vincent i les Grenadines
* Brasil (convidat)

## Primera fase
### Grup A

| Equip | Pts | PJ | PG | PE | PP | GF | GC | DG |
| Mèxic | 6 | 2 | 2 | 0 | 0 | 6 | 0 | +6 |
| Guatemala | 3 | 2 | 1 | 0 | 1 | 3 | 1 | +2 |
| Saint Vincent i les Grenadines | 0 | 2 | 0 | 0 | 2 | 0 | 8 | –8 |
| Mèxic | 5–0 | Saint Vincent i les Grenadines |
| L. García 29', 37' Peláez 70', 90' A. García 80' | | |
| Mèxic | 1–0 | Guatemala |
| Rizo 89' | | |
| Guatemala | 3–0 | Saint Vincent i les Grenadines |
| Funes 28' Westphal 42' Machón 45' | | |

### Grup B

| Equip | Pts | PJ | PG | PE | PP | GF | GC | DG |
| Brasil | 6 | 2 | 2 | 0 | 0 | 9 | 1 | +8 |
| Canadà | 3 | 2 | 1 | 0 | 1 | 4 | 5 | –1 |
| Hondures | 0 | 2 | 0 | 0 | 2 | 1 | 8 | –7 |
| Canadà | 3–1 | Hondures |
| Corazzin 7' Holness 27', 60' | | Carson 40' |
| Brasil | 4–1 | Canadà |
| André Luis 3' Caio 7' Sávio 14' Leandro Machado 86' | | Radzinski 66' |
| Brasil | 5–0 | Hondures |
| Caio 9', 81' Jamelli 31', 61' Sávio 80' | | |

### Grup C

| Equip | Pts | PJ | PG | PE | PP | GF | GC | DG |
| Estats Units | 6 | 2 | 2 | 0 | 0 | 5 | 2 | +3 |
| El Salvador | 3 | 2 | 1 | 0 | 1 | 3 | 4 | –1 |
| Trinitat i Tobago | 0 | 2 | 0 | 0 | 2 | 4 | 6 | –2 |
| El Salvador | 3–2 | Trinitat i Tobago |
| Díaz Arce 34', 72' (pen.) Cerritos 50' | | Latapy 59', 64' |
| Estats Units | 3–2 | Trinitat i Tobago |
| Wynalda 15', 34' Moore 53' | | Dwarika 6', 43' |
| Estats Units | 2–0 | El Salvador |
| Wynalda 64' Balboa 75' | | |

## Segona Fase
### Quadre

| Semifinals | Semifinals | | | Final | Final |
| 18 de gener, Los Angeles | 18 de gener, Los Angeles | 18 de gener, Los Angeles | 18 de gener, Los Angeles | 18 de gener, Los Angeles | 18 de gener, Los Angeles |
| Estats Units | 0 | |
| Brasil | 1 | |
| | | | | 21 de gener, Los Angeles | 21 de gener, Los Angeles |
| | | | | Brasil | 0 |
| | | | | Mèxic | 2 |
| | | | | Tercer lloc | Tercer lloc |
| 19 de gener, Los Angeles | 19 de gener, Los Angeles | | | 21 de gener, Los Angeles | 21 de gener, Los Angeles |
| Mèxic | 1 | | | Estats Units | 3 |
| Guatemala | 0 | | | | Guatemala | 0 |

### Semifinals

| Estats Units | 0–1 | Brasil |
| | | Balboa 79' (pp) |
| Mèxic | 1–0 | Guatemala |
| Blanco 64' | | |

### Partit pel tercer lloc

| Estats Units | 3–0 | Guatemala |
| Wynalda 34' Agoos 37' Kirovski 87' | | |

### Final

| Mèxic | 2–0 | Brasil |
| Luis García 54' Blanco 75' | | |
* Copa d'Or de la CONCACAF de 1996
* Mèxic Cinqué títol

## Golejadors

4 gols
* Eric Wynalda
3 gols
* Caio
* Sávio
* Luis García
Edicions del Campionat de la CONCACAF (Copa d'Or) :
# Gasela vermella

La gasela vermella (Eudorcas rufina) és una espècie de gasela extinta que solia viure al nord d'Algèria i el Marroc. Tanmateix, alguns autors consideren que es tractava d'una subespècie de la gasela de front vermell (E. rufifrons). Probablement vivia a les àrees muntanyoses de l'Àfrica del Nord, que comptaven amb més aigua que els deserts. Fou observada per última vegada abans del 1894. Se'n coneixen tres espècimens, que foren comprats a Alger i Orà a finals del segle xix.

## Referències

* 1 2 Kingdon, Jonathan. Mammals of Africa: Volume VI: Hippopotamuses, Pigs, Deer, Giraffe and Bovids. A&C Black, 2014, p. 356. ISBN 9781408189955 [Consulta: 31 octubre 2021]. «The Red Gazelle Eudorcas rufina from N Algeria is an enigmatic form known only from three male specimens (one in the BMNH in London, another in the MNHN in Paris and a third in the collections of the University of Algiers) bought in Algeria and of unknown origin (Kowalski & Rzebik-Kowalska 1991, De Smet & Smith 2001).»
* ↑ Kingdon, Jonathan. The Kingdon Field Guide to African Mammals. San Diego: Academic Press, 1997, p. 411–412. ISBN 0-12-408355-2.
# Gondenans-les-Moulins

Gondenans-les-Moulins és un municipi francès situat al departament del Doubs i a la regió de Borgonya - Franc Comtat. L'any 2007 tenia 73 habitants.

## Demografia
### Població

El 2007 la població de fet de Gondenans-les-Moulins era de 73 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 31 eren l'habitatge principal de la família, 9 eren segones residències i 3 estaven desocupats. 40 eren cases i 3 eren apartaments. Dels 31 habitatges principals, 27 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia tres cambres, 11 en tenien quatre i 19 en tenien cinc o més. 19 habitatges disposaven pel capbaix d'una plaça de pàrquing. A 10 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gondenans-les-Moulins el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 8 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 8 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 41 persones, 34 eren actives i 7 eren inactives. De les 34 persones actives 28 estaven ocupades (14 homes i 14 dones) i 5 estaven aturades (1 home i 4 dones). De les 7 persones inactives 4 estaven jubilades, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'únic establiment comercial que hi havia el 2009 era una botiga d'equipament de la llar.
L'any 2000 a Gondenans-les-Moulins hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Gondenans-les-Moulins a l'INSEE.
* Évolution et structure de la population Fitxa amb el detall de dades de Gondenans-les-Moulins a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cuauhtémoc Cárdenas Solórzano

Cuauhtémoc Cárdenas Solórzano (Mèxic DF, 1 de maig de 1934) és un polític mexicà, fundador del Partit de la Revolució Democràtica (PRD), el qual el considera el "líder moral", i que l'ha proposat com a candidat a la presidència de Mèxic en tres eleccions federals.
Fill de l'ex president mexicà Lázaro Cárdenas del Río, Cuauhtémoc pertanyia al Partit Revolucionari Institucional (PRI). Se'n separà en considerar que el partit havia abandonat els principis de la Revolució Mexicana. Fou candidat a president de la República en les eleccions de 1988, del Partit Autèntic de la Revolució Mexicana, al qual s'afegiren el Partit Popular Socialista i el Partit del Front Cardenista de Reconstrucció Nacional i formaren la coalició del Front Democràtic Nacional, amb altres partits petits. Obtingué la segona posició en unes controvertides eleccions en què les tendències l'afavorien, però en què fou declarat guanyador el candidat oficial Carlos Salinas de Gortari. Es realitzaren manifestacions multitudinàries per protestar el suposat frau electoral i la "caiguda del sistema de còmput" dels vots. Cárdenas optà per una revolució pacífica, i fundà el Partit de la Revolució Democràtica, el qual el postulà com a candidat en les eleccions del 1994 i el 2000. Fou elegit cap de govern del Districte Federal—la ciutat de Mèxic—el 1997. Fou coordinadors de les festes del bicentenari de la independència de Mèxic i el centenari de la Revolució Mexicana, a commemorar-se el 2010, però renuncià al càrrec el 2006.
Cárdenas és un polític d'esquerra. Ha criticat els governs de Carlos Salinas de Gortari, Ernesto Zedillo i Vicente Fox. S'oposa al neoliberalisme i proposa una política social més forta.

## Referències

* ↑ Villa y Caña, Pedro. «Cárdenas y Salinas sostuvieron encuentros antes de las elecciones del 88 revelan informes» (en castellà). El Universal, 24-07-2019. [Consulta: 22 febrer 2020].
# Copa d'Or de la CONCACAF de 2002

La sisena edició de la Copa d'Or de la CONCACAF, es va realitzar del 18 de gener al 2 de febrer del 2002, de la mateixa manera que l'edició anterior hi van participar 12 seleccions nacionals, però només amb dos convidats. El torneig el va guanyar Estats Units

## Participants

* Canadà
* Costa Rica
* Cuba
* El Salvador
* Estats Units
* Guatemala
* Haití
* Martinica
* Mèxic
* Trinitat i Tobago
* Corea del Sud (convidat)
* Equador (convidat)

## Primera fase
### Grup A

| Equip | Pts | PJ | PG | PE | PP | GF | GC |
| Mèxic | 6 | 2 | 2 | 0 | 0 | 4 | 1 |
| El Salvador | 3 | 2 | 1 | 0 | 1 | 1 | 1 |
| Guatemala | 0 | 2 | 0 | 0 | 2 | 1 | 4 |

### Grup B

| Equip | Pts | PJ | PG | PE | PP | GF | GC |
| Estats Units | 6 | 2 | 2 | 0 | 0 | 3 | 1 |
| Corea del Sud | 1 | 2 | 0 | 1 | 1 | 1 | 2 |
| Cuba | 1 | 2 | 0 | 1 | 1 | 0 | 1 |

### Grup C

| Equip | Pts | PJ | PG | PE | PP | GF | GC |
| Costa Rica | 4 | 2 | 1 | 1 | 0 | 3 | 1 |
| Martinica | 3 | 2 | 1 | 0 | 1 | 1 | 2 |
| Trinitat i Tobago | 1 | 2 | 0 | 1 | 1 | 1 | 2 |

### Grup D

| Equip | Pts | PJ | PG | PE | PP | GF | GC |
| Canadà | 3 | 2 | 1 | 0 | 1 | 2 | 2 |
| Haití | 3 | 2 | 1 | 0 | 1 | 2 | 2 |
| Equador | 3 | 2 | 1 | 0 | 1 | 2 | 2 |

## Segona fase

| Quarts de final | Quarts de final | Semifinals | Semifinals | | Final | Final |
| 26 de gener - Miami | 26 de gener - Miami | | | | | |
| Costa Rica | 2 | | | | | |
| Costa Rica | 2 | 30 de gener - Pasadena | 30 de gener - Pasadena | | | | |
| Haití | 1 | 30 de gener - Pasadena | 30 de gener - Pasadena | | | |
| Haití | 1 | Costa Rica | 3 | | | |
| 27 de gener - Pasadena | 27 de gener - Pasadena | | Costa Rica | 3 | | | |
| 27 de gener - Pasadena | 27 de gener - Pasadena | Corea del Sud | 1 | | | |
| Mèxic | 2 | Corea del Sud | 1 | | | |
| Mèxic | 2 | | | | 2 de febrer - Pasadena | 2 de febrer - Pasadena |
| Corea del Sud | 4 | | | | 2 de febrer - Pasadena | 2 de febrer - Pasadena |
| Corea del Sud | 4 | | | | Costa Rica | 0 |
| 27 de gener - Pasadena | 27 de gener - Pasadena | | | | | Costa Rica | 0 |
| 27 de gener - Pasadena | 27 de gener - Pasadena | | | | Estats Units | 2 |
| Estats Units | 4 | | | | Estats Units | 2 |
| Estats Units | 4 | 30 de gener - Pasadena | 30 de gener - Pasadena | | | |
| El Salvador | 0 | 30 de gener - Pasadena | 30 de gener - Pasadena | | | |
| El Salvador | 0 | Estats Units | 4 | | Tercer lloc | Tercer lloc |
| 26 de gener - Miami | 26 de gener - Miami | | Estats Units | 4 | | Tercer lloc | Tercer lloc |
| 26 de gener - Miami | 26 de gener - Miami | Canadà | 2 | | | |
| Martinica | 5 | Canadà | 2 | | Corea del Sud | 1 |
| Canadà | 6 | | | | Canadà | 2 |
| | | | | | 2 de febrer - Pasadena | 2 de febrer - Pasadena |
* Campió: Estats Units Segon títol
Edicions del Campionat de la CONCACAF (Copa d'Or) :
# Pare Llanos

Pare Llanos és el nom amb què és conegut el sacerdot José María de Llanos Pastor, jesuïta espanyol i militant comunista nascut el 26 d'abril de 1906 i mort el 10 de febrer de 1992.
Llicenciat en Químiques el 1927, aquest jesuïta va ser l'artífex del desenvolupament de tot un barri madrileny: El Pozo del Tío Raimundo. Antic falangista i director d'exercicis espirituals per al dictador Francisco Franco, va arribar al barri el 1955 on, davant les misèries i injustícies que es vivien quotidianament en aquest suburbi barraquista, girà a posicions d'esquerra, fins a militar a Comissions Obreres i el Partit Comunista d'Espanya dins l'oposició al franquisme.
Partidari ja d'una Església popular i propera al poble, dirigí o va prendre part destacada en nombroses iniciatives i reivindicacions tant polítiques com veïnals que afavoreixen al barri i donen suport l'arribada de la democràcia a Espanya. En la seva 85è aniversari, l'Associació de Veïns del Pozo del Tío Raimundo li va obsequiar amb una placa commemorativa on es llegeix: "José María de Llanos va venir al Pozo camí de Déu, va ensopegar amb l'home i de la seva mà arribarà a ell".
El 1985 va rebre el Premi Internacional Alfonso Comín.